בריאן אידובו

בריאן אולדאפו אידובו (ברוסית: Брайан Оладапо Идову; נולד ב-18 במאי 1992 בסנקט פטרבורג) הוא כדורגלן רוסי ממוצא ניגרי המשחק כמגן שמאלי בחימקי ובנבחרת ניגריה.

קריירה

במועדונים 
אידובו התחנך בבית הספר לכדורגל "סמנה" שהיה מסונף לזניט סנקט פטרבורג, אולם התקשה להתבלט בהרכב המרכזי ועבר לבסוף לקבוצת הכדורגל אמקאר פרם. את הופעת הבכורה שלו בליגת העל הרוסית ערך ב-6 במאי 2012 במשחק של אמקאר נגד טרק גרוזני.
לאחר שהושאל לדינמו סנקט פטרבורג במהלך עונת 2013/14, אידובו חתם על חוזה חדש ל-3 שנים עם אמקאר ב-30 ביוני 2014, הוא האריך את החוזה שלו שוב בפברואר 2017 עד קיץ 2020 אבל בעקבות פירוק הקבוצה, חוזהו הסתיים והפך לשחקן חופשי.

ביולי 2018 חתם על חוזה למשך שלוש שנים עם לוקומוטיב מוסקבה.

בנבחרת 
בנובמבר 2017, אידובו נקרא לנבחרת ניגריה למשחק הידידות נגד נבחרת ארגנטינה בכדורגל באצטדיון קרסנודאר ב-14 בנובמבר 2017. אידובו ערך את הופעת הבכורה שלו כשעלה כמחליף לאולה איינה במחצית השנייה והבקיע את השער השלישי בניצחון 4-2.

חייו האישיים 
אביו הוא ניגרי ואמו חצי-רוסייה, חצי ניגרית. הוא נולד וגדל בסנקט פטרבורג, למעט תקופה קצרה מגיל 3 עד 6. כאשר הוא חי באוברי, ניגריה. אידובו דובר רוסית ושימש כמתרגם עבור הנבחרת הניגרית במסיבת העיתונאים שזו ערכה בקרסנודאר בנובמבר 2017.

קישורים חיצוניים

הערות שוליים

כדורגלנים רוסים
כדורגלנים ניגרים
מגני כדורגל רוסים
מגני כדורגל ניגרים
סנקט פטרבורג: כדורגלנים
כדורגלני אמקאר פרם
כדורגלני דינמו סנקט פטרבורג
כדורגלני חימקי
כדורגלני נבחרת ניגריה
כדורגלני מונדיאל 2018
רוסים שנולדו ב-1992
ניגרים שנולדו ב-1992